# SADARBĪBAS LĪGUMS

Rīgā, *līguma datums ir tā elektroniskas parakstīšanas datums*

 Valsts akciju sabiedrība “Ceļu satiksmes drošības direkcija”, turpmāk - **CSDD**, tās valdes locekļa Jāņa Golubeva personā, kurš darbojas uz valdes pilnvarojuma pamata, no vienas puses un

sertificēts maksātnespējas procesa administrators **\_\_\_\_\_\_\_\_\_\_ \_\_\_\_\_\_\_** (sertifikāta Nr. \_\_\_\_\_\_\_\_), turpmāk - **Administrators**, no otras puses,

pamatojoties uz Ministru kabineta 2014.gada 25.novembra noteikumiem Nr.725 „Transportlīdzekļu un to vadītāju valsts reģistrā un traktortehnikas un tās vadītāju informatīvajā sistēmā esošās informācijas pieprasīšanas kārtība” un Maksātnespējas likuma 27.panta pirmo daļu, noslēdz šādu līgumu:

## 1. Līguma priekšmets

1.1. **CSDD** nodrošina **Administratoram** iespēju bez atlīdzības iegūt informāciju no transportlīdzekļu un to vadītāju valsts reģistra (turpmāk – **Reģistrs**), **Reģistru** izmantojot tiešsaistes datu pārraides režīmā, par maksātnespējīgās personas un parādnieka pārstāvju īpašumā esošiem transportlīdzekļiem normatīvajos aktos noteiktajā apjomā, kāds objektīvi nepieciešams **Administratora** amata pienākumu izpildei, kā arī izdarīt **Reģistrā** maksātnespējas atzīmi, kā arī dzēst minēto atzīmi.

1.2. **Administrators** iegūst un izmanto no **Reģistra** iegūto informāciju tikai normatīvajos aktos un šajā līgumā norādītajiem mērķiem, ievērojot Vispārīgā datu aizsardzības regulā noteikto minimizēšanas principu, t.i. apstrādāt tikai noteiktā mērķa sasniegšanai objektīvi nepieciešamos datus, samazinot apstrādāto datu apjomu.

### 2. Pušu tiesības un pienākumi

2.1. **CSDD**:

2.1.1. nodrošina iespēju **Administratora** datorsistēmas pieslēgumam **Reģistram,** šī līguma 1.nodaļā minēto darbību veikšanai;

2.1.2. nodrošina tās informācijas, kuru ir pieprasījis **Administrators** saskaņā ar šī līguma noteikumiem, uzskaiti;

2.1.3. nodrošina iespēju izdarīt un dzēst **Reģistrā** maksātnespējas atzīmi uz maksātnespējīgās personas īpašumā esošajiem transportlīdzekļiem;

2.1.4. nodrošina automātisku auditācijas pierakstu veidošanu par **Administratora** veiktajām darbībām **Reģistrā** un nodrošina auditācijas pierakstos glabāto datu autentiskumu;

2.1.5. ir tiesīga pieprasīt **Administratoram** sniegt ziņas par saņemtās informācijas un **Reģistrā** izdarītās maksātnespējas atzīmes pamatotību;

2.1.6. nepieciešamības gadījumā nodrošina **Administratora** apmācību izmantot **Reģistru**;

2.1.7. nekavējoties bloķē piešķirtās **Reģistra** lietotāja tiesības un liedz pieeju **Reģistram** pēc šī līguma izbeigšanās, kā arī gadījumā, ja iegūtie dati tiek izmantoti pretēji šī līguma 1.nodaļas noteikumiem;

2.1.8. no **Administratora** saņemtos personas datus izmanto un uzglabā saskaņā ar Fizisko personu datu aizsardzības likuma vai jebkura cita šā līguma darbības laikā spēkā esošā datu aizsardzības regulējuma prasībām.

2.2. **Administrators**:

2.2.1. apņemas izmantot pieslēgumu **Reģistram** tikai normatīvajos aktos **Administratoram** noteikto darbību veikšanai;

2.2.2. garantē saņemtās informācijas izmantošanu tikai šajā līgumā norādītajam mērķim un nepieļaut trešo personu piekļūšanu tai. **Administrators** nodrošina, ka no CSDD saņemtos fizisko personu datus **Administrators** izmanto un uzglabā saskaņā ar līguma darbības laikā spēkā esošā datu aizsardzības regulējuma prasībām;

2.2.3. apņemas **Reģistrā** izdarīt maksātnespējas atzīmi tikai pamatojoties uz tiesas nolēmumu un dzēst **Reģistrā** izdarīto maksātnespējas atzīmi pamatojoties uz **Administratora** lēmumu par atzīmes dzēšanu vai normatīvajos aktos noteiktajos gadījumos;

2.2.4. pēc **CSDD** pieprasījuma sniedz rakstisku paskaidrojumu par saņemto datu izmantošanas mērķi un to pieprasīšanas pamatojumu, kā arī iesniedz dokumentus, kas apliecina datu saņemšanas nepieciešamības pamatojumu un tiesības saņemt datus;

2.2.5. apņemas neizdarīt darbības, kas būtu vērstas uz **Reģistru** drošības sistēmu apiešanu vai bojāšanu;

2.2.6. nodrošina, ka **Administratora** izmantotie datori, no kuriem veic pieslēgšanos Reģistram, ir aprīkoti ar ugunsmūra un pretvīrusus programmatūru, kā arī šīs programmatūras atbilstošu, netraucētu funkcionalitāti un regulāru pārbaudi;

2.2.7. atbild par **Reģistra** lietotāja identifikatoru un paroļu slepenības nodrošināšanu;

2.2.8. apņemas nekavējoties paziņot uz e-pasta adresi lietotaji@csdd.gov.lv par gadījumiem, kad **Administratora** rīcībā ir nonākusi informācija par **Reģistra** lietotāju tiesību nesankcionētu iegūšanas, pazaudēšanas vai nodošanas faktu vai **Reģistra** autentifikācijas vai autorizācijas mehānisma tīšu vai netīšu bojāšanu, kā rezultātā ir iegūta vai var tikt iegūta piekļuve **Reģistra** funkcionalitātei un uzglabātajiem datiem;

2.2.9. apņemas nekavējoties paziņot uz e-pasta adresi: lietotaji@csdd.gov.lv par gadījumiem, kad no Reģistra saņemtie dati, kā arī jebkādi Administratora tehniskie resursi, kas satur datus, ir prettiesiski nonākuši vai varēja nonākt trešo personu rīcībā. Šādos gadījumos **Administrators** norāda informācijas apjomu un laika periodu, par kuru trešās personas ieguva vai varēja iegūt Reģistra datus.

2.2.10. atbild par visām darbībām, kas veiktas **Reģistrā**, izmantojot **Administratora** lietotāja rekvizītus un atzīst par sev saistošiem **Reģistra** automātiski veidotos auditācijas pierakstus par veiktajiem datu pieprasījumiem;

2.2.11. vienas darba dienas laikā rakstiski informē **CSDD** par jebkurām izmaiņām **Administratora** rekvizītos (adrese, tālruņa numurs, elektroniskā pasta adrese), kā arī ja tiek izbeigta vai apturēta **Administratora** darbība;

2.2.12. atbilstoši Fizisko personu datu aizsardzības likuma 27.pantam, pirmreizēji autorizējoties **Reģistrā** elektroniski apliecina Saistību rakstu.

* 1. Puses vienojas, ka, gadījumā, ja **Administrators** pārkāpj šī līguma pielikumā noteiktos **Reģistra** lietošanas noteikumus, **CSDD** bloķē **Administratoram** piešķirtās **Reģistra** lietotāja tiesības un uzsāk informācijas sistēmas kontroles un notikumu izmeklēšanas pasākumus.

#### 3. Līguma darbības termiņš

3.1. Līgums stājas spēkā ar tā parakstīšanas brīdi un ir spēkā līdz **Administratora** sertifikāta darbības izbeigšanās vai tā anulēšanas datumam.

3.2. Līgumā darbība tiek apturēta uz laiku, ja tiek apturēta **Administratora** amata darbība. Šādā gadījumā šī līguma darbība tiek atjaunota pēc **Administratora** amata darbības atjaunošanas pēc rakstiska **Administratora** lūguma, kurā **CSDD** tiek informēta par **Administratora** amata darbības atjaunošanu.

3.3. Katra puse var izbeigt šī līguma darbību ar motivētu iesniegumu, rakstiski brīdinot otru pusi vismaz vienu mēnesi iepriekš.

3.4. Ja **Administratoram** tiek bloķētas piešķirtās **Reģistra** lietotāja tiesības saskaņā ar šī līguma 2.3.punktu, **CSDD** ir tiesības izbeigt šo līgumu.

3.5. Uzsākot darbu Elektroniskajai maksātnespējas uzraudzības sistēmai, ja minētā sistēma nodrošina tehniskas un praktiskas iespējas **Administratoram** iegūt informāciju no **Reģistra** un izdarīt **Reģistrā** maksātnespējas atzīmi, kā arī dzēst minēto atzīmi, **CSDD** ir tiesības izbeigt šo līgumu.

##### 4. Pušu atbildība

4.1. Ja no **CSDD** par labu trešajai personai ir piedzīti zaudējumi vai jebkāda cita veida materiāla kompensācija par kaitējumu, kas radies no šajā līgumā **Administratoram** noteikto saistību neizpildes vai nosacījumu pārkāpuma, **Administrators** maksā līgumsodu 7500,00 EUR (septiņi tūkstoši pieci simti eiro un 00 centi) apmērā.

4.2. Līgumsods neatbrīvo **Administratoru** no zaudējumu atlīdzības pienākuma.

### 5. Force majeure

5.1. Neviena no pusēm neskaitīsies atbildīga par savu saistību neizpildi saskaņā ar šo līgumu tādā apmērā, kādā šo saistību neizpilde aizkavēta vai neiespējama nepārvaramas varas apstākļu dēļ.

5.2. Ar nepārvaramu varu puses saprot dabas katastrofas, ugunsgrēkus, masu nekārtības, juridiska rakstura apstākļus, kurus apstiprina attiecīgie kompetentu institūciju dokumenti un citus ārkārtējus apstākļus, kurus puses nevarēja paredzēt līguma izpildes laikā.

5.3. Ja augstāk minētie apstākļi ilgst vairāk nekā mēnesi, katrai pusei ir tiesības atteikties no līguma saistību turpmākas izpildes un nevienai pusei nav tiesību uz to, lai otra puse atlīdzinātu jebkura rakstura zaudējumus.

5.4. Pusei, kurai līguma izpilde kļuvusi neiespējama, jāpaziņo otrai pusei rakstveidā par augstāk minēto apstākļu darbības sākumu un beigām ne vēlāk kā 5 dienu laikā.

###### 6. Strīdu noregulēšana

Visus strīdus un domstarpības, kuras var rasties no šī līguma vai sakarā ar šo līgumu, jārisina pusēm vienojoties, un, ja puses nepanāk šādu vienošanos, strīdus izšķir Latvijas Republikas tiesa.

### 7. Citi noteikumi

7.1. Visi grozījumi un papildinājumi šajā līgumā var tikt izdarīti tikai rakstiski, pusēm vienojoties, kas kļūst par līguma neatņemamu sastāvdaļu.

7.2. Ar šī līguma parakstīšanas brīdi visas iepriekšējās vienošanās attiecībā uz šo līgumu un tā noteikumiem, neatkarīgi no tā, vai tās izdarītas mutiski vai rakstiski, zaudē savu juridisko spēku.

7.3. Ja kāds no šī līguma noteikumiem pilnībā vai daļēji zaudē spēku vai kāda iemesla dēļ nevar tikt izpildīts, vai ir pretrunā Latvijas Republikas normatīvajiem aktiem, tas neietekmē pārējo līguma noteikumu spēkā esamību.

7.4. Līgums ar pielikumu sastādīts un noslēgts divos eksemplāros uz četrām lapām, pa vienam katrai pusei. Visiem eksemplāriem ir vienāds juridisks spēks.

### 8. Pušu juridiskās adreses

|  |  |  |
| --- | --- | --- |
| **CSDD:**  |  | **ADMINISTRATORS**: |
| VAS “Ceļu satiksmes drošības direkcija” |  | \_\_\_\_\_\_\_\_\_\_ \_\_\_\_\_\_\_\_\_Personas kods \_\_\_\_\_\_\_\_\_\_\_ |
| Sergeja Eizenšteina iela 6,Rīga, LV-1079 |  | Adrese: \_\_\_\_\_\_\_\_\_\_\_ iela \_\_, Rīga, LV-\_\_\_\_\_\_\_ |
| Reģ. Nr. 40003345734 |  |  |
| Kontaktpersona: |  |  |
| Viesturs Ozoliņš, tālr. 67025825 |  | Tālr. \_\_\_\_\_\_\_\_\_\_\_\_\_ |
| e-pasts: viesturs.ozolins@csdd.gov.lv |  | e-pasts: \_\_\_\_\_\_\_\_\_ |
| J.Golubevs |  | \_\_\_\_\_\_\_\_\_\_\_\_\_\_\_\_\_\_  |

*ŠIS DOKUMENTS IR PARAKSTĪTS AR DROŠU ELEKTRONISKO*

*PARAKSTU UN SATUR LAIKA ZĪMOGU*

Pielikums

Sadarbības līgumam

starp VAS “Ceļu satiksmes drošības direkcija”

un \_\_\_\_\_\_\_\_\_\_\_ \_\_\_\_\_\_\_\_\_

**Reģistra lietošanas noteikumi**

1. Reģistra lietotājam ir tiesības:

1.1. izmantot Reģistru ar viņam piešķirtajām lietotāja piekļuves tiesībām;

1.2. saņemt konsultācijas no CSDD par Reģistra izmantošanu;

1.3. iesniegt CSDD priekšlikumus par Reģistra izmantošanas uzlabošanu;

1.4. izmantot Reģistru tikai atbilstoši līgumā noteiktajām prasībām un piešķirtajām tiesībām, nodrošinot informācijas apstrādi tikai atbilstoši mērķim un tam nepieciešamajā apjomā;

1.5. meklēt, apstrādāt un citādi izmantot Reģistrā pieejamo informāciju tikai normatīvajos aktos noteiktajos gadījumos un noteiktajā kārtībā, atlasot vai glabājot informāciju iespējami minimālā apjomā.

4. Reģistra lietotājam ir pienākums nekavējoties nomainīt paroli, ja vien tas ir tehniski iespējams, gadījumos, kad Reģistra lietotāja lietotājvārds un/vai parole ir nonākuši vai pastāvējis risks to nonākšanai citu personu rīcībā, paziņojot par to CSDD uz e-pasta adresi: lietotaji@csdd.gov.lv.

5. Reģistra lietotājam ir aizliegts:

5.1. izmantot Reģistru informācijas meklēšanai, kas nav saistīta ar amata pienākumu veikšanu;

5.2. izpaust iegūto ierobežotas pieejamības informāciju citām personām;

5.3. izmantot jebkurus līdzekļus vai veikt darbības, kas varētu apdraudēt Reģistru, tai skaitā sniegt trešajām personām jebkāda rakstura informāciju, ko var izmantot Reģistra drošības vājināšanai vai kaitējuma nodarīšanai;

5.4. izmantot Reģistrā pieejamo informāciju, nesaņemot atbilstošas izmantošanas tiesības;

5.5. izpaust citai personai informāciju par Reģistra lietotāja rekvizītiem – lietotājvārdu un paroli, ko lietotājs izmanto;

5.6. iegūt vai mēģināt iegūt citu Reģistra lietotāju informāciju, tajā skaitā lietotāja rekvizītus;

5.7. saglabāt savu paroli tā, lai tā turpmākajās pieslēgšanas reizēs nav jāievada;

5.8. rekvizītus elektroniski uzglabāt un sūtīt nešifrētā veidā, piemēram, pārsūtot tos e-pastā;

5.9. bez atļaujas uzstādīt vai lietot šifrēšanas programmatūru vai izmantot jebkādas metodes informācijas kodēšanai.

6. Ierobežotas pieejamības informācijas, kas satur fiziskas personas datus, apstrādi Reģistra lietotājs veic Reģistra lietotāja amata pildīšanas vietā darba laika ietvaros vai attālināti, izmantojot Reģistra lietotāja tehniskos resursus.

7. Visus fiziskas personas datus saturošus dokumentus glabā Reģistra lietotāja telpās un Administrators nodrošina, ka tie ir pieejami tikai lietotājam, kuram tie nepieciešams amata pienākumu izpildei. Reģistra lietotājs ir atbildīgs par personas datu aizsardzības obligāto fizisko un organizatorisko prasību ievērošanu saskaņā ar spēkā esošajiem normatīvajiem aktiem.

8. Parolei, ko izmanto Reģistra lietotāja autentifikācijai, jāsatur vismaz deviņus simbolus. Parolē nedrīkst iekļaut tādu simbolu kombināciju, kuras jēga ir saistāma ar lietotāja darba vidi vai personīgo dzīvi, vai kuru uzminēšana nav uzskatāma par pietiekami sarežģītu vai ilgstošu.

9. Reģistra lietotājs, pēc informācijas sistēmas atgādinājuma par paroles maiņas nepieciešamību, ne vēlāk kā trīs darba dienu laikā veic paroles nomaiņu.

10. Paroles nomaiņu Reģistra lietotājs veic ne retāk kā reizi 90 dienās. Paroli aizliegts pašrocīgi mainīt biežāk kā divas reizes 24 stundu laikā.

11. Reģistra lietotājs paroli izvēlas tā, lai tā nesakristu ne ar vienu no piecām iepriekšējām parolēm.

12. Reģistra lietotājs personīgi atbild par savu lietotāja rekvizītu lietošanu, saglabāšanu un neizpaušanu.

13. Lai nodrošinātu informācijas aizsardzības atbilstību Latvijas Republikas normatīvajiem aktiem un garantētu informācijas drošību, CSDD atbildīgām personām ir tiesības jebkurā laikā veikt jebkādus informācijas sistēmas kontroles un notikumu izmeklēšanas pasākumus. Šādus pasākumus var veikt gadījumos, ja ir aizdomas par potenciālu drošības incidentu, neinformējot Reģistra lietotāju un bez tā klātbūtnes, kā arī nesaņemot Reģistra lietotāja piekrišanu.

*ŠIS DOKUMENTS IR PARAKSTĪTS AR DROŠU ELEKTRONISKO*

*PARAKSTU UN SATUR LAIKA ZĪMOGU*